CELEX: C2006/074/10
Language: da
Date: 2006-03-25 00:00:00
Title: Sag C-5/06: Anmodning om præjudiciel afgørelse forelagt ved kendelse afsagt den  2. januar 2006  af Finanzgericht Düsseldorf i sagen Jülich AG mod Hauptzollamt Aachen

25.3.2006   
            
            
               DA
            
            
               Den Europæiske Unions Tidende
            
            
               C 74/4
            
         Anmodning om præjudiciel afgørelse forelagt ved kendelse afsagt den 2. januar 2006 af Finanzgericht Düsseldorf i sagen Jülich AG mod Hauptzollamt Aachen
   (Sag C-5/06)
   (2006/C 74/10)
   Processprog: tysk
   Ved kendelse afsagt den 2. januar 2006, indgået til Domstolens Justitskontor den 9. januar 2006, har Finanzgericht Düsseldorf i sagen Jülich AG mod Hauptzollamt Aachen forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               1. Skal artikel 15 i Rådets forordning (EF) nr. 1260/2001 (1) af 19. juni 2001 om den fælles markedsordning for sukker fortolkes således, at der ved fastsættelsen af det overskud, der kan udføres, kun må medregnes de eksportmængder af sukker, isoglucose og inulinsirup, for hvilke der faktisk er udbetalt eksportrestitutioner?
            
         
               2)
            
            
               Såfremt spørgsmål 1 besvares bekræftende: Er artikel 6, stk. 4, i Kommissionens forordning (EF) nr. 314/2002 (2) af 20. februar 2002 om gennemførelsesbestemmelser for kvoteordningen for sukker, som affattet ved Kommissionens forordning (EF) nr. 1140/2003 af 27. juni 2003, ugyldig?
            
         
               3)
            
            
               Såfremt spørgsmål 1 besvares benægtende: Skal artikel 15 i Rådets forordning (EF) nr. 1260/2001 (3) af 19. juni 2001 om den fælles markedsordning for sukker fortolkes således, at der såvel ved fastsættelsen af det overskud, der kan udføres, som ved fastsættelsen af det gennemsnitlige tab pr. ton sukker, skal medregnes samtlige udførsler, også når der for en del af disse udførsler i det pågældende produktionsår ikke er udbetalt eksportrestitutioner?
            
         
               4)
            
            
               Såfremt spørgsmål 1, 2 eller 3 skal besvares bekræftende: Er Kommissionens forordning (EF) nr. 1775/2004 (4) af 14. oktober 2004 om fastsættelse for produktionsåret 2003/04 af produktionsafgifterne i sukkersektoren da ugyldig?
            
         
      (1)  EFT L 178, s. 1.
   
      (2)  EFT L 50. s. 40.
   
      (3)  EFT L 160, s. 33.
   
      (4)  EUT L 316, s. 64.